Diari Oficial de la Generalitat Valenciana


Sumari del DOGV 4191, del 15-02-2002 (2002/1465)

DECRET 19/2001, de 21 de setembre, del president de la Generalitat Valenciana, pel qual es concedeix el Premi Julio González de la Generalitat Valenciana corresponent a l'any 2001 a Cy Twombly.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1465


Data del document
:   21-09-2001

Organisme emissor
:   Presidència de la Generalitat

Tipus de document
:   Decret

Descriptors 

:   * premi cultural
    * belles arts
    * distinció honorífica

DECRET 19/2001, de 21 de setembre, del president de la Generalitat Valenciana, pel qual es concedeix el Premi Julio González de la Generalitat Valenciana corresponent a l'any 2001 a Cy Twombly. [2002/X1465]
  
Per mitjà del Decret 166/2000, de 31 d'octubre, del Govern Valencià, es va instituir el Premi Julio González de la Generalitat Valenciana per a distingir les persones físiques que, pels seus mèrits, hagen contribuït a destacar la creació artística en el seu nivell internacional. Segons disposa l'esmentat decret, el premi es concedirà anualment mitjançant decret del president de la Generalitat Valenciana, a proposta conjunta del president de l'Institut Valencià d'Art Modern i del seu director gerent.
  
En l'edició corresponent a l'any 2001, la distinció ve a destacar la trajectòria artística del pintor i escultor nord-americà Cy Twombly, en reconeixement a la seua tasca en el camp de les arts plàstiques i la seua aportació a l'art modern.
  
Cy Twombly va nàixer a Lexington (Kentucky) el 1928. Es va formar en les escoles de Boston i Nova York i en el Black Mountain College de Carolina del Nord. Pertanyent a la generació artística de Jasper Johns i Robert Rauschenberg, creà un estil molt personal d'?imatges escrites- que va suposar una ruptura amb l'expressionisme abstracte i que es va conéixer amb l'epígraf general de post-painterly abstraction. Les seues primeres escultures, inspirades clarament en l'etapa surrealista d'Alberto Giacometti i en l'obra de l'artista alemany Kurt Schwitters, apareixen en la dècada dels cinquanta. En elles incorpora objectes de la vida quotidiana trobats que després cobreix amb pintura blanca.
  
L'obra de Cy Twombly es pot veure en les col·leccions permanents dels principals museus del món, que alhora li han dedicat nombroses exposicions monogràfiques.
  
En virtut d'això, fent ús de les facultats previstes en el Decret 166/2000, de 31 d'octubre, del Govern Valencià, i a proposta conjunta del president de l'Institut Valencià d'Art Modern i del seu director gerent,
  
DECRETE
  
Article únic
  
Concedir el Premi Julio González de la Generalitat Valenciana en l'edició 2001 al pintor i escultor nord-americà Cy Twombly, en reconeixement i homenatge per la seua contribució a la creació artística en el seu nivell internacional.
  
València, 21 de setembre de 2001
  
El president de la Generalitat Valenciana,